CELEX: 32012D0819
Language: lv
Date: 2012-12-19 00:00:00
Title: 2012/819/ES, Euratom: Komisijas Īstenošanas lēmums ( 2012. gada 19. decembris ), ar kuru groza Lēmumu 90/182/Euratom, EEK, ar ko Apvienotajai Karalistei atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2012) 9556)

21.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 352/62
            
         KOMISIJAS ĪSTENOŠANAS LĒMUMS
   (2012. gada 19. decembris),
   ar kuru groza Lēmumu 90/182/Euratom, EEK, ar ko Apvienotajai Karalistei atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam
   (izziņots ar dokumenta numuru C(2012) 9556)
   (Autentisks ir tikai teksts angļu valodā)
   (2012/819/ES, Euratom)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 13. pantu,
   tā kā:
   
               (1)
            
            
               Saskaņā ar 371. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2) dalībvalstis, kuras 1978. gada 1. janvārī atbrīvoja no nodokļa X pielikuma B daļā minētos darījumus, drīkst turpināt atbrīvot šos darījumus saskaņā ar nosacījumiem, kuri tajā dienā bija spēkā attiecīgajā dalībvalstī; šie darījumi ir jāņem vērā PVN resursu bāzes noteikšanai.
            
         
               (2)
            
            
               Komisija attiecībā uz Apvienoto Karalisti, pamatojoties uz Regulu (EEK, Euratom) Nr. 1553/89, pieņēma Komisijas Lēmumu 90/182/Euratom, EEK (3), ar ko Apvienotajai Karalistei no 1989. gada 1. janvāra atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam.
            
         
               (3)
            
            
               Komisija lūdza Apvienoto Karalisti pārbaudīt, vai šādas Apvienotajai Karalistei piešķirtās atļaujas bez skaidri noteikta laika ierobežojuma vēl ir nepieciešamas, un to apstiprināt Komisijai; Apvienotā Karaliste apstiprināja, ka atļauja izmantot aptuvenas aplēses darījumiem, kas minēti Direktīvas 2006/112/EK X pielikuma B daļas 7. punktā, vairs nebija vajadzīga, ņemot vērā izmaiņas metodoloģijā.
            
         
               (4)
            
            
               Savienības noteikumu skaidrības un pārredzamības labad noteikumi, kas ir novecojuši vai vairs nav spēkā, būtu jāatceļ.
            
         
               (5)
            
            
               Šajā lēmumā paredzētie pasākumi ir saskaņā ar Padomdevējas komitejas par pašu resursiem atzinumu,
            
         IR PIEŅĒMUSI ŠO LĒMUMU.
   1. pants
   Ar šo tiek atcelts Lēmums 90/182/Euratom, EEK.
   2. pants
   Lēmums ir adresēts Lielbritānijas un Ziemeļīrijas Apvienotajai Karalistei.
   
      Briselē, 2012. gada 19. decembrī
      
         
            Komisijas vārdā –
         
            Komisijas loceklis
         
         Janusz LEWANDOWSKI
      
   
   
      (1)  OV L 155, 7.6.1989., 9. lpp.
   
      (2)  OV L 347, 11.12.2006., 1. lpp.
   
      (3)  OV L 99, 19.4.1990., 33. lpp.